**într-un loc cu pace**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiindcă mult îmi place

În locul cu pace,

Mă intorc mereu

Unde nu mi-e greu...

Unde în grădină

Florile suspină

De-o iubire caldă

Iar iarba oftează

Până la amiază

Căci e amețită,

Suav răscolită,

De parfumul lor,

Cel al florilor...

Umbra mult dorită

'N vara dogorită

De-mpăratul soare

E sub pomul mare

Şi-acolo, sub el,

Eu şi un penel

Suntem în răcoare,

Lăsăm ca să zboare

Gândul, hăt, departe

Cu privirea-n carte.

Mierle, vrăbiuțe,

Nori si panseluțe,

Cerul plin de fluturi,

De-ți vine să-i scuturi

De-aripile lor

Şi să faci covor

Ca să calci pe ele

Şi să zbori spre stele,

Te cuprind în grabă

Iar din viața oarbă

Ce-ai dus-o-n tăcere

Sufletul îți cere

Să "rupi" înviere

Din colțul de rai

Şi la toți să dai...

Las din mână cartea

Fiindcă simt că partea

Asta de grădină

'I plină de lumină!

Scriu pe scoarța lui,

A copacului,

Că există rai...

Pune-te şi stai

La umbră de pom

Şi-ai să fii un om

Făr'de suferință...

Doar să ai credință!